
PARLAMENTUL ROMÂNIEI
CAMERA DEPUTAŢILOR 
	Comisia pentru agricultură, silvicultură, industrie alimentară şi servicii  specifice
	
	                          Bucureşti, 15.02.2007
                         Nr.24/49


RAPORT

asupra proiectului de Lege pentru modificarea şi completarea Legii nr.37/2006 privind reorganizarea activităţii de protecţie a plantelor şi carantină fitosanitară 

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond cu proiectul de Lege pentru modificarea şi completarea Legii nr.37/2006 privind reorganizarea activităţii de protecţie a plantelor şi carantină fitosanitară,  transmis cu adresa nr.P.L. X 844 din 13 noiembrie 2006 şi înregistrat sub nr.24/641/15.11.2006. 

La întocmirea raportului, Comisia a avut în vedere avizele favorabile ale Consiliului Legislativ, Comisiei juridice, de disciplină şi imunităţi, Comisiei pentru administraţie publică, amenajarea teritoriului şi echilibru ecologic şi punctul de vedere al Guvernului de susţinere a adoptării.
Propunerea legislativă are ca obiect de reglementare modificarea şi completarea Legii nr.37/2006 privind reorganizarea activităţii de protecţie a plantelor şi carantină fitosanitară. 

Proiectul de Lege pentru modificarea şi completarea Legii nr.37/2006 privind reorganizarea activităţii de protecţie a plantelor şi carantină fitosanitară  face parte din categoria legilor ordinare, potrivit prevederilor art.73 din Constituţia României, republicată.

La dezbaterea proiectului a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, domnul  Dănuţ Apetrei  - secretar de stat în cadrul Ministerului Agriculturii, Pădurilor şi Dezvoltării Rurale.

La lucrările comisiei au fost prezenţi 23 de deputaţi, din totalul de 24 de deputaţi membri ai comisiei.

Raportul Comisiei a fost adoptat în unanimitate, în şedinţa din  13 februarie 2007.
Proiectul de lege a fost adoptat de Senat în şedinţa din 8 noiembrie 2006.
Proiectul de lege, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterii, Comisia propune admiterea cu modificări  a proiectului de lege. 
I. Amendamente admise

În urma dezbaterii, Comisia propune adoptarea proiectului de lege cu următoarele amendamente: 

	Nr. crt.
	Text Legea nr.37/2006 privind reorganizarea activităţii de protecţie a plantelor şi carantină fitosanitară
	Text Senat
	Text propus de Comisie

(autorul amendamentului)
	Motivarea amendamentelor

	0
	1
	2
	3
	4

	1. 
	
	Titlul legii
LEGE
pentru modificarea şi completarea Legii nr.37/2006 privind reorganizarea activităţii de protecţie a plantelor şi carantină fitosanitară
	Nemodificat 
	

	2. 
	
	ARTICOL UNIC. – Legea nr.37/2006 privind reorganizarea activităţii de protecţie a plantelor şi carantină fitosanitară, publicată în Monitorul Oficial al României, Partea I, nr.200 din 3 martie 2006, se modifică şi se completează după cum urmează:
	Nemodificat  

	

	3. 
	Art.2. – 

(2) Agenţia Naţională Fitosanitară se înfiinţează în subordinea Ministerului Agriculturii, Pădurilor şi Dezvoltării Rurale, cu rang de direcţie, prin reorganizarea Direcţiei fitosanitare şi pentru selecţie vegetală, care se desfiinţează, cu un număr total de 20 de posturi.  


	1.  La articolului 2, alineatul (2)   va avea următorul cuprins:

„(2) Agenţia Naţională Fitosanitară se înfiinţează în structura Ministerului Agriculturii, Pădurilor şi Dezvoltării Rurale, cu rang de direcţie, cu un număr total de 20 de posturi, prin reorganizarea Direcţiei fitosanitare şi pentru selecţie vegetală, care se desfiinţează.”


	1. Nemodificat  
	

	4. 
	Art.3. –
13. evaluarea dosarelor produselor pentru protecţia plantelor în vederea omologării, secţiunea reziduuri şi evaluarea riscului pentru consumatori;
	2. La articolul 3, punctul 13 se abrogă.

	2. Nemodificat 
	

	5. 
	
	3. La articolul 3, după punctul 31 se introduce un punct nou, pct.32, cu următorul cuprins:

„32. asigurarea colaborării dintre unităţile fitosanitare judeţene şi a municipiului Bucureşti şi direcţiile judeţene pentru agricultură şi dezvoltare rurală şi a municipiului Bucureşti.”
	3. Nemodificat 


	

	6. 
	Art.4. – 
(2) Unităţile fitosanitare judeţene şi a municipiului Bucureşti se reorganizează şi vor desfăşura activităţi suplimentare privind controlul şi monitorizarea organismelor de carantină pentru producătorii agricoli şi prestatorii de servicii cu plante şi produse vegetale.

Numărul de posturi aferent unităţilor fitosanitare se suplimentează cu 126 de posturi.


	_____________

	4. La articolul 4, alineatul (2) va avea următorul cuprins:
„(2) Unităţile fitosanitare judeţene şi a municipiului Bucureşti se reorganizează ca unităţi cu personalitate juridică şi vor desfăşura activităţi suplimentare privind controlul şi monitorizarea organismelor de carantină pentru producătorii agricoli şi prestatorii de servicii cu plante şi produse vegetale. Numărul de posturi aferent unităţilor fitosanitare se suplimentează cu 126 de posturi.”

Deputat PD: Valeriu Tabără 
	Pentru a asigura buna funcţionare a unităţilor fitosanitare. 

	7. 
	Art.6. – Serviciile publice de protecţie a plantelor, aflate în subordinea consiliilor judeţene, se privatizează.


	4. Articolul 6 va avea următorul cuprins:

„Art.6. – (1) Activităţile publice de protecţie a plantelor sunt servicii publice descentralizate, aflate în subordinea consiliilor judeţene şi a Consiliului general al municipiului Bucureşti şi se pot privatiza.

(2)  Numărul de posturi ce va fi preluat de fiecare unitate fitosanitară de la serviciile publice de protecţia plantelor va fi stabilit prin ordin al ministrului agriculturii, pădurilor şi dezvoltării rurale.

(3) Personalul prevăzut la alin.(2) se preia fără examen sau concurs.”
	5. Articolul 6 va avea următorul cuprins:

Nemodificat 
Nemodificat  
„(3) Personalul se preia fără examen sau concurs în limita posturilor aprobate.”

Deputat PSD: Ioan Munteanu Deputat PD: Valeriu Tabără
	Pentru a înlătura trimiterea imprecisă şi pentru corectitudinea redactării.
 

	8. 
	
	5. După articolul 6 se introduce un articol nou, art.61 cu următorul cuprins:
„Art.61. – Patrimoniul aferent activităţilor de protecţie a plantelor şi carantină fitosanitară trece din proprietatea publică sau privată a judeţelor sau a municipiului Bucureşti, după caz, în proprietate publică sau privată a statului şi în administrarea Ministerului Agriculturii, Pădurilor şi Dezvoltării Rurale, conform Legii nr.213/1998 privind proprietatea publică şi regimul juridic al acesteia, cu modificările şi completările ulterioare.” 
	6. După articolul 6 se introduce un articol nou, art.61 cu următorul cuprins:

„Art.61. – Patrimoniul aferent serviciilor publice de protecţia plantelor aflate în subordinea consiliilor judeţene şi a consiliului general al municipiului Bucureşti trece din proprietatea publică sau privată a judeţelor sau a municipiului Bucureşti, după caz, în proprietatea publică sau privată a statului şi în administrarea Ministerului Agriculturii, Pădurilor şi Dezvoltării Rurale, conform Legii nr.213/1998 privind proprietatea publică şi regimul juridic al acesteia, cu modificările ulterioare.”
Deputat PD: Valeriu Tabără  
Deputat PNL: Adrian Semcu 
	Pentru corectitudinea redactării. 


II. Amendamente respinse

În urma dezbaterii, Comisia a respins următoarele amendamente: 
	Nr. crt.
	Text propunere legislativă 
	Amendamentul propus şi autorul acestuia
	Motivare
	Camera decizională

	0

	2
	3
	4

	1. 
	1. Articolul 6 va avea următorul cuprins:

„Art.6. –  
„ (1) Activităţile publice de protecţia plantelor sunt servicii publice descentralizate, aflate în subordinea consiliilor judeţene şi a Consiliului general al municipiului Bucureşti şi se pot privatiza.

(2) Numărul de posturi ce va fi preluat de fiecare unitate fitosanitară de la serviciile publice de protecţia plantelor va fi stabilit prin ordin al ministrului agriculturii, pădurilor şi dezvoltării rurale. 

(3) Personalul prevăzut la alin.(2) se preia fără examen sau concurs.”


	1. Articolul 6 se modifică şi va avea următorul cuprins:
„Art.6. –  Activităţile publice de protecţie a plantelor sunt servicii publice descentralizate, aflate în subordinea consiliilor judeţene şi a Consiliului general al municipiului Bucureşti şi vor fi finanţate integral de acestea.”

Deputat PSD: Victor Ponta
	1.    Pentru a respecta principiul autonomiei.
2.    În mare parte activităţile publice de protecţia a plantelor de la consiliile judeţene au fost privatizate.
	Camera Deputaţilor

	2. 
	2. „Art.6.1. – Patrimoniul aferent activităţilor de protecţie a plantelor şi carantină fitosanitară trece din proprietatea publică sau privată a judeţelor sau a municipiului Bucureşti, după caz, în proprietate publică sau privată a statului şi în administrarea Ministerului Agriculturii, Pădurilor şi Dezvoltării Rurale, conform Legii nr.213/1998 privind proprietatea publică şi regimul juridic al acesteia, cu modificările şi completările ulterioare.”


	2. Art.6.1. – Se elimină. 
Deputat PSD: Victor Ponta
	1. Să fie eliminat, întrucât încalcă regimul general al proprietăţii, precum şi principiul autonomiei locale. Propunerea noastră corespunde cu punctul de vedere al Guvernului.
2. Patrimoniul a aparţinut Ministerului Agriculturii, Pădurilor şi Dezvoltării Rurale. După privatizarea activităţii, patrimoniul trebuie să treacă la MAPDR. 
	Camera Deputaţilor


Comisia a propus aprobarea proiectului cu 23 voturi pentru, 0  voturi împotrivă şi 0 abţineri.
VICEPREŞEDINTE,



 



SECRETAR,





Dr. Valeriu TABĂRĂ     






Vasile MOCANU

  
Întocmit: Consilier dr.Anton Păştinaru
                Expert Gabriela Ciurea 

